BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet Nr. 8/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Bemærkninger

4. Konklusioner

1. Den generelle udvikling i de månedlige udgifter

Nedenstående skemaer viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2001 til den 30. juni 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

>TABELPOSITION>

3. BEMÆRKNINGER

3.1. Bevillingsforbruget for august 2002

Forbruget af bevillinger under budgettets udgiftsområde 1 udgør for august 2002 (medlemsstaternes udgifter fra 16. oktober 2001 til 30. juni 2002) 35 536,7 mio. EUR, dvs. 80,3% af bevillingerne. Udgifterne ligger

- 1 968,3 mio. EUR under indikatoren for underudgiftsområde 1a (udgifter, der tidligere hørte under EUGFL, Udviklingssektionen, og veterinærudgifter) og

- 8,5 mio. EUR over indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i punkt 3.1, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte som fx bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2002 udarbejdet på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra 1. august 2001 til 30. juni 2002 lå den gennemsnitlige dollarkurs på 1 EUR = 0,90 $, dvs. en smule over den kurs, der blev anvendt ved fastlæggelse af budgettet for 2002.

3.3. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren, og dette gjaldt alle de tre store udgiftskategorier. Især

- for vegetabilske produkter skyldtes underforbruget hovedsageligt lavere udgifter til bomuld, vin og tobak,

- for animalske produkter skyldtes underforbruget hovedsageligt lavere udgifter til oksekød samt fåre- og gedekød, og

- for tilknyttede udgifter skyldtes underforbruget hovedsageligt lavere udgifter til veterinær- og plantesundhedsforanstaltninger samt agromonetære foranstaltninger.

Den generelle afvigelse udgør -1 968,3 mio. EUR svarende til -4,9% af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-14: Spindplanter og silkeorme // Afvigelse: - 130 mio. EUR (-13,7%)

// (udgifter: 679 mio. EUR)

(indikator: 809 mio. EUR)

På det tidspunkt, hvor denne rapport udarbejdes, er det stadig usikkert, hvor stor den faktiske bomuldsproduktion i Grækenland er, og dette forhold påvirker den forventede udgiftstakt for dette kapitel. Situationen skulle være tydeligere ved udgangen af juli.

Kapitel B1-15: Frugt og grøntsager // Afvigelse: + 7 mio. EUR (+0,5%)

// (udgifter: 1 187 mio. EUR)

(indikator: 1 180 mio. EUR)

Dette mindre overforbrug betragtes som midlertidig. Kommissionen forventer, at dette kapitel vil være underforbrugt ved årets udgang. Dette underforbrug vil kunne tilskrives friske frugter og grøntsager og hovedsageligt en mindre udbetaling af udligningsgodtgørelser, fordi en mindre mængde frugt og grøntsager blev trukket tilbage fra markedet samt en mindre mængde og et lavere støtteniveau for bananer. Kommissionen mener, at der ved udgangen af året kan forventes besparelser på ca. 100 mio. EUR i dette budgetkapitel.

Kapitel B1-16: Vin // Afvigelse: - 139 mio. EUR (-10,0%)

// (udgifter: 1 035 mio. EUR)

(indikator: 1 174 mio. EUR)

Underforbruget skyldes hovedsageligt forsinket gennemførelse af forskellige former for godkendte destillationer i de berørte medlemsstater. Hvis disse medlemsstater bruger den maksimalt tilladte tid til at gennemføre de forskellige krisedestillationer, som er blevet besluttet, vil der være et betydeligt underforbrug i dette kapitel ved udgangen af regnskabsåret. På det tidspunkt, hvor denne rapport udarbejdes, og forudsat at destillationsforsinkelser vil være af begrænset omfang, anslår Kommissionen, at der ved udgangen af året kan forventes besparelser på ca. 50 mio. EUR i dette budgetkapitel.

Kapitel B1-20: Mælk og mejeriprodukter // Afvigelse: 74 mio. EUR (+3,9%)

// (udgifter: 1 493 mio. EUR)

(indikator: 1 419 mio. EUR)

Dette kapitel forventes at være overforbrugt ved årets udgang. Dette overforbrug skyldes hovedsagelig den mere udbredte anvendelse af offentlig oplagring for både smør og skummetmælkspulver på grund af den forringede markedssituation for disse produkter. Kommissionen mener, at der ved udgangen af året kan forventes et overforbrug på ca. 200 mio. EUR i dette budgetkapitel.

Kapitel B1-21: Oksekød // Afvigelse: - 810 mio. EUR (-10,1%)

// (udgifter: 6 455 mio. EUR)

(indikator: 7 265 mio. EUR)

Kommissionen forventer, at dette kapitel vil være betydeligt underforbrugt ved årets udgang. Dette underforbrug skyldes primært et betydeligt lavere interventionsniveau for oksekød end det, man forventede, da budgettet blev udarbejdet, og det har medført lavere tekniske, finansielle og andre omkostninger. Der forventes ikke desto mindre også underforbrug for eksportrestitutioner på grund af mindre eksporterede mængder oksekød og færre udbetalinger til slagtepræmier, til ekstraordinære foranstaltninger og i forbindelse med de særlige opkøbsordninger i Det Forenede Kongerige. Kommissionen mener, at der ved udgangen af året kan forventes besparelser på ca. 1 mia. EUR i dette budgetkapitel.

Kapitel B1-22: Fåre- og gedekød // Afvigelse: - 131 mio. EUR (- 19,5%)

// (udgifter: 520 mio. EUR)

(indikator: 651 mio. EUR)

Kommissionen forventer, at dette kapitel vil være betydeligt underforbrugt ved årets udgang. Dette underforbrug skyldes hovedsageligt, at uventet høje markedspriser for fåre- og gedekød førte til, at moderfårs-/gedepræmien blev fastsat på et lavere niveau end forventet ved budgettets udarbejdelse. Kommissionen mener, at der ved udgangen af året kan forventes besparelser på ca. 100 mio. EUR i dette budgetkapitel.

Kapitel B1-33: Veterinær- og plantesundhedsforanstaltninger // Afvigelse: - 395 mio. EUR (-69,4%)

// (udgifter: 167 mio. EUR)

(indikator: 562 mio. EUR)

Dette underforbrug skyldes primært forsinket afvikling af dossiererne, specielt i forbindelse med mund- og klovesyge, og af den efterfølgende betaling af skyldige restbeløb.

Kapitel B1-39: Andre foranstaltninger // Afvigelse: - 88 mio. EUR (-33,8%)

// (udgifter: 141 mio. EUR)

(indikator: 229 mio. EUR)

Kommissionen forventer et betydeligt underforbrug i dette budgetkapitel ved årets udgang, fordi UK besluttede ikke at kræve en del af den agromonetære støtte, der gives til oksekøds-, fåre- og mælkeproducenter som kompensation for det britiske punds høje vekselkurs over for euroen. Kommissionen mener, at der ved udgangen af året kan forventes besparelser på ca. 60 mio. EUR i dette budgetkapitel.

Underudgiftsområde 1b

Kapitel B1-40: Landdistrikternes udvikling // Afvigelse: 8 mio. EUR (+ 0,2%)

// (udgifter: 1 456 mio. EUR)

(indikator: 1 448 mio. EUR)

Dette budgetkapitels forbrug ligger på samme niveau som indikatoren. Kommissionen mener, at budgettet for udvikling af landdistrikterne gennemføres som forventet på tidspunktet for budgettets udarbejdelse.

4. KONKLUSIONER

Anvendelsen af bevillingerne i august 2002

Bevillingsforbruget i august 2002 (medlemsstaternes udgifter fra 16. oktober 2001 til 30. juni 2002) udgør 35 536,7 mio. EUR, dvs. 80,3% af bevillingerne. Udgifterne ligger 1 968,3 mio. EUR under indikatoren for underudgiftsområde 1a og 8,5 mio. EUR over indikatoren for underudgiftsområde 1b.

Afvigelsen for underudgiftsområde 1a er betydelig. For en række budgetkapitler (spindplanter, frugt og grøntsager, vin, oksekød, fåre- og gedekød samt agromonetære foranstaltninger) vil dette underforbrug formodentlig blive bekræftet ved årets udgang og dermed føre til et stort underforbrug (skønsmæssigt omkring 1,3 mia. EUR) i forhold til 2002-budgettet.